મ્યુનિક, જર્મનીમાં ભારતીય સમુદાયના સ્વાગત સમારોહમાં પ્રધાનમંત્રીના સંબોધનનો મૂળપાઠ

નમસ્તે, તમે બધા કેમ છો? મને કહેવામાં આવ્યું કે તમારામાંથી ઘણા દૂર દૂરથી લાંબી મુસાફરી કરીને આજે અહીં આવ્યા છે. હું તમારા બધામાં ભારતની સંસ્કૃતિ, એકતા અને બંધુત્વની ભાવના જોઉં છું. હું તમારો પ્રેમ ક્યારેય ભૂલી શકતો નથી. તમારા આ પ્રેમ માટે, આ ઉત્સાહ અને ઉમંગ માટે, મને ખાતરી છે કે ભારતમાં જેમણે પણ આ સમાચાર જોયા હશે તેમની છાતી ગર્વથી ફૂલાઈ જશે. મિત્રો, આજનો દિવસ બીજા કારણથી પણ જાણીતો છે. આજે 26મી જૂન છે. લોકશાહી જે આપણું ગૌરવ છે, લોકશાહી જે દરેક ભારતીયના ડીએનએમાં છે. આજથી 47 વર્ષ પહેલા એ જ સમયે એ લોકશાહીને બંધક બનાવી લોકશાહીને કચડી નાખવાનો પ્રયાસ થયો હતો. આપત્તીના કાર્યકાળમાં કટોકટીનો સમયગાળો ભારતના જીવંત લોકશાહી ઇતિહાસમાં એક અંધકારમય સ્થળ જેવો છે. પરંતુ આ અંધારામાં સદીઓ જૂની લોકતાંત્રિક પરંપરાઓની સર્વોપરિતાનો પણ પૂરા જોશથી વિજય થયો, લોકતાંત્રિક પરંપરાઓ આ હરકતો માટે ભારે પડી છે. ભારતની જનતાએ લોકશાહીને કચડી નાખવાના તમામ કાવતરાનો લોકતાંત્રિક જવાબ આપ્યો. તમે જ્યાં પણ હોવ ત્યાં અમે ભારતીયો અમારી લોકશાહી પર ગર્વ અનુભવીએ છીએ. દરેક ભારતીય ગર્વથી કહી શકે છે કે ભારત લોકશાહીની માતા છે. હજારો વર્ષની આપણી લોકશાહીનો ઈતિહાસ આજે પણ ભારતના ખૂણે ખૂણે જીવંત છે. ઘણી બધી ભાષાઓ, ઘણી બધી બોલીઓ, ઘણી બધી વિવિધ જીવનશૈલી સાથે, ભારતની લોકશાહી જીવંત છે, દરેક નાગરિકને વિશ્વાસ છે, આશા છે અને દરેક નાગરિકના જીવનને સશક્ત બનાવી રહી છે. ભારતે બતાવ્યું છે કે આટલા વિશાળ અને આટલા વૈવિધ્યસભર દેશમાં લોકશાહી કેટલી સારી રીતે ડિલિવરી કરી રહી છે. જે રીતે કરોડો ભારતીયોએ સાથે મળીને મોટા લક્ષ્યો હાંસલ કર્યા છે, તે અભૂતપૂર્વ છે. આજે ભારતનું દરેક ગામ ખુલ્લામાં શૌચ મુક્ત છે. આજે ભારતના દરેક ગામડામાં વીજળી પહોંચી ગઈ છે. આજે ભારતના લગભગ દરેક ગામ રોડ દ્વારા જોડાયેલા છે. આજે, ભારતના 99% થી વધુ લોકો પાસે સ્વચ્છ રસોઈ માટે ગેસ કનેક્શન છે. આજે ભારતમાં દરેક પરિવાર બેંકિંગ સિસ્ટમ સાથે જોડાયેલ છે. આજે ભારતના દરેક ગરીબને 5 લાખ રૂપિયાની મફત સારવારની સુવિધા ઉપલબ્ધ છે. કોરોનાના આ સમયમાં ભારત છેલ્લા બે વર્ષથી 80 કરોડ ગરીબોને મફત અનાજ સુનિશ્ચિત કરી રહ્યું છે. એટલું જ નહીં, ભારતમાં સરેરાશ દર દસ દિવસે, આજે સ્ટાર્ટઅપ્સની દુનિયા છે, એવું નથી, દર દસ દિવસે એક યુનિકોર્ન બનાવવામાં આવે છે. આજે ભારતમાં દર મહિને સરેરાશ 5000 પેટન્ટ ફાઈલ થાય છે. આજે, ભારત દર મહિને સરેરાશ 500થી વધુ આધુનિક રેલવે કોચનું ઉત્પાદન કરી રહ્યું છે. આજે, ભારત દર મહિને સરેરાશ 18 લાખ ઘરોને પાઈપ દ્વારા પાણી પુરવઠા – નળના પાણીથી જોડે છે. ભારતીયોના સંકલ્પોની સિદ્ધિઓની આ યાદી ઘણી લાંબી છે. જો હું બોલતો રહીશ, તો તમારા રાત્રિભોજનનો સમય થઈ જશે. મિત્રો, જ્યારે કોઈ દેશ સમયસર સાચા નિર્ણયો લે છે, સાચા ઈરાદા સાથે બધાને સાથે લઈ જાય છે, તો તેનો ઝડપી વિકાસ નિશ્ચિત છે. છેલ્લી સદીમાં જર્મની અને અન્ય દેશોએ ત્રીજી ઔદ્યોગિક ક્રાંતિનો કેવી રીતે લાભ લીધો તે તમે બધા જાણો છો. તે સમયે ભારત ગુલામ હતું. અને તેથી તે આ રેસમાં ઘણું પાછળ હતું. પરંતુ આજે 21મી સદીનું ભારત ચોથી ઔદ્યોગિક ક્રાંતિમાં ઇન્ડસ્ટ્રી 4.0માં પાછળ રહેનારાઓમાં નથી, પરંતુ આ ઔદ્યોગિક ક્રાંતિના નેતાઓમાંનું એક છે. ઈન્ફોર્મેશન ટેક્નોલોજીમાં ભારત ડિજિટલ ટેક્નોલોજીમાં પોતાનો ઝંડો લહેરાવી રહ્યું છે. વિશ્વમાં થઈ રહેલા રિયલ ટાઈમ ડિજિટલ પેમેન્ટમાંથી 40 ટકા વ્યવહારો ભારતમાં થઈ રહ્યા છે. આજે ભારત ડેટા વપરાશમાં નવા રેકોર્ડ બનાવી રહ્યું છે. ભારત એવા દેશોમાંથી એક છે જ્યાં ડેટા સૌથી સસ્તો છે. 21મી સદીના નવા ભારતમાં લોકો જે ઝડપે નવી ટેક્નોલોજી અપનાવી રહ્યા છે તે કોઈને પણ આશ્ચર્યચકિત કરી શકે છે. કોરોના રસી મેળવવા માટે, રસીકરણ પ્રમાણપત્ર મેળવવા માટે બનાવવામાં આવેલા કોવિન પોર્ટલ પર લગભગ 110 કરોડ નોંધણી કરવામાં આવી છે. આજે લગભગ 22 કરોડ ભારતીયો આરોગ્ય સેતુ સાથે જોડાયેલા છે, જે કોરોના સંક્રમણને ટ્રેક કરવા માટે બનાવવામાં આવેલ વિશેષ એપ્લિકેશન છે. લગભગ 50 લાખ વિક્રેતાઓ સરકારી ઈ-માર્કેટ પ્લેસ એટલે કે